laion/Wikipedia-Exotic huggingface dataset:
כלכלת קנדה

כלכלת קנדה היא כלכלת שוק חופשי, והיא נמנית עם הכלכלות הגדולות בעולם. כמו כן, היא חברה בארגון המדינות המתועשות. מאז מלחמת העולם השנייה, כלכלת קנדה התפתחה מכלכלה כפרית ברובה, לתעשייתית ועירונית. ענפי הכרייה, התעשייה והשירותים הפכו את קנדה לכלכלה חזקה ויציבה. לקנדה עתודות נפט וגז רבות. הודות להסכמי הסחר החופשי עם ארצות הברית ומקסיקו, קנדה חוותה עלייה גדולה בהיקף הסחר, ונכון לשנת 2017, שלושה רבעים מן הייצוא של קנדה מגיע לארצות הברית, עם היקף סחר עצום של למעלה מ-680 מיליארד דולר בשנת 2017. נכון לשנת 2017, לקנדה 58 נציגות ברשימת פורבס גלובל 2000, והיא ניצבת במקום השביעי, לפני מדינות כמו הודו ואיטליה. קנדה היא ארץ שופעת במשאבי טבע. יש בה יערות טבעיים רבים, ועל כן היא יצואנית העץ הגדולה בעולם. קנדה בעלת עתודות נפט רבות, אשר מציבות אותה במקום השלישי בעולם בעתודות הנפט, כשלפניה רק סעודיה וונצואלה. למרות זאת, היא מייצאת כמות נפט שמציבה אותה רק במקום השביעי בעולם. רוב הנפט מופק בפרובינציות המערביות, בעיקר באלברטה. לקנדה מתכות רבות בתחום המשאבים, כגון ניקל, זהב ואורניום, והן מיוצאות לרחבי העולם, בעיקר לארצות הברית. קנדה היא ספקית הנפט והגז הגדולה ביותר של ארצות הברית, כשהיא חולפת על-פני סעודיה, מקסיקו וונצואלה. הביקוש לנפט וגז בארצות הברית עולה, וקנדה מספקת צרכים אלו של האמריקאים. "לא הרבה יודעים זאת, אולם ניו-יורק מוארת באמצעות גז טבעי מאלברטה" אמר רלף קליין מושל אלברטה. התעשייה בקנדה חשובה מאוד לכלכלה, ומרכז התעשייה נמצא במרכז קנדה, שם תחומי הרכב והמטוסים פורחים. כמו כן, תעשיית זיקוק הנפט במרכז קנדה ובעיקר באלברטה משגשגת. מכונות, חלקי כלי רכב ומטוסים ועוד מוצרים מהווים כ- 38% מהייצוא של קנדה נכון לשנת 2009. חברת בומברדייה לייצור מטוסים ורכבות פועלת בעיקר בקנדה. בנק קנדה מדיה וקבצים בנושא כלכלת קנדה בוויקישיתוף אקונומיסט, הפער מארה"ב גדל: מה השתבש בקנדה – ומדוע הכלכלה שלה מקרטעת?, באתר TheMarker‏, 1 באוקטובר 2024 קנדה, מצב כלכלי, דף שער בספרייה הלאומית The World Factbook — Central Intelligence Agency, www.cia.gov (באנגלית) Jurney, Corinne. "The World's Largest Public Companies 2017". Forbes (באנגלית). נבדק ב-2018-08-01. בקנדה רוצים אמריקאים כצרכנים בלבד, באתר הארץ, 7 בדצמבר 2005 קנדה - ספקית הנפט הגדולה של ארה"ב, באתר Globes Exports of goods on a balance-of-payments basis, by product, ‏2011-11-02
הספרייה לחקלאות, מזון וסביבה

הספרייה לחקלאות, מזון וסביבה היא הספרייה האקדמית של הפקולטה לחקלאות, מזון וסביבה ע"ש רוברט ה. סמית (קמפוס רחובות של האוניברסיטה העברית בירושלים) ונמצאת בלב הקמפוס. משנת 2002 היא משתייכת לרשות הספריות של האוניברסיטה העברית. הספרייה לחקלאות, מזון וסביבה נוסדה בשנת 1969 בשם: "הספרייה המרכזית למדעי החקלאות בפקולטה לחקלאות". בהקמתה איחדה ספריות מחלקתיות קטנות ששכנו בבניינים שונים בקמפוס. בימיה הראשונים שכנה בבניין אהרונסון (הבניין הראשון של הפקולטה לחקלאות ע"ש אהרן אהרנסון), בחדר ה"מרכזיה" (היום כיתת מחשבים 15). הספרנים הראשונים היו נעים גבעוני (1923 – 2016), ופרץ טורא. בשנת 1972, עם הקמת בניין קנדי לי ב' בלב הפקולטה עברה הספרייה לבניין זה והיא נמצאת בו עד היום. בשנת 2011 שופץ מבנה הספרייה והוקם בו מרכז מידע ספרייתי ע"ש ברל ואגנס גינגס בתכנון האדריכלית ויוי אסטרינסקי. קומת הקרקע של הספרייה מכילה חדר ללמידה שקטה ואת משרדי הספרייה (מחלקת קיטלוג ומחלקת השאלה בין-ספרייתית), והקומה הראשונה כוללת את אוספי הספרים וחלל משותף גדול המאפשר למידה בקבוצות ומאפיין את המקום כמרכז למידה פעיל ותוסס. החלל המואר והגדול מארח גם תערוכות אמנות מתחלפות, חלק נכבד מהן של אומנים תושבי רחובות והאזור. בנוסף לחלל המשותף קיימים חדרי למידה בקבוצות, וחדרים שקטים ללימוד אישי. הספרייה כוללת כ-200 מקומות ישיבה שונים: משולחנות וכיסאות "מסורתיים" ועד אזור ספות והתרווחות. הספרייה מצוידת במחשבים נייחים, מחשבים ניידים, מדפסות, סורק, מסכי LCD, רשת אלחוטית וציוד נוסף להשאלה. הספרייה נגישה לבעלי מוגבלויות. קיימת מעלית, עמדת מחשב נגישה המצוידת בתוכנת הגדלת טקסט, ותוכנות להקראת טקסט מותקנות על כל המחשבים. אוספי הספרייה בנויים ממאגרי מידע, ספרים וכתבי עת בתחומים הנלמדים בפקולטה: מדעי הצמח, מדעי הקרקע והמים, בעלי חיים, רפואה וטרינרית, אנטומולוגיה, מחלות צמחים ומיקרוביולוגיה, משאבי הטבע בחקלאות, ביוכימיה, מדעי המזון ותזונה וכלכלת ניהול וסביבה. כמו כן מצוי בספרייה אוסף היסטורי של פרסומים העוסקים בחקלאות בארץ ישראל מלפני קום המדינה. מרבית כתבי העת בספרייה קיימים בפורמט אלקטרוני. עבודות הגמר והתזות שהוגשו בפקולטה לחקלאות, מזון וסביבה, מונגשות בפורמט אלקטרוני. מדיה וקבצים בנושא הספרייה לחקלאות, מזון וסביבה בוויקישיתוף אתר האינטרנט הרשמי של הספרייה לחקלאות, מזון וסביבה אוספי הספרייה באתר
גאון של אבא

גאון של אבא היא תוכנית טלוויזיה ישראלית ששודרה בטלוויזיה החינוכית הישראלית בין השנים 2009–2012, בהנחיית יהורם גאון. התוכנית הייתה מועמדת לפרס האקדמיה הישראלית לטלוויזיה בקטגוריית תוכנית ילדים ונוער הטובה ביותר בשנת 2012 פורמט התוכנית היה מבוסס על התוכנית מסיבת גן ששודרה בערוץ הראשון מ-1989 ועד סוף 1994, בהנחיית ירון לונדון. מדי פרק נפגש יהורם גאון עם שלושה ילדים ומשוחח עימם על נושא מסוים מעולמם. כמו כן בפרק משולבים קטעים הקשורים לנושא הפרק ובהם משתתפים יהורם גאון ותשבי התיש (דור צויגנבום). הפרק נחתם בשיר אשר שר יהורם גאון. ההפסקה הגדולה בבית של פיסטוק חיות במה גאון של אבא, במיזם "אישים" לתיעוד היצירה הישראלית ביקורות ירון פריד, הגאונים של גאון, באתר הארץ, 15 באוקטובר 2009 ליטל שמש, מגיא פינס ועד רביב דרוקר: כל הזוכים בפרס האקדמיה לטלוויזיה, באתר הארץ, 6 בינואר 2012 גילי איזיקוביץ, החינוכית תשדר תוכנית המשך ל"מסיבת גן", בהנחיית יהורם גאון, באתר הארץ, 27 באפריל 2009
דיוויזיית הוואפן פרשים אס אס ה-33

דיוויזיית ואפן פרשים אס אס ה-33 (ההונגרית ה-3) (בגרמנית: 33. Waffen-Kavallerie-Division der SS (ungarische Nr. 3)) הייתה דיוויזיית פרשים של הוואפן אס אס אשר לחמה במלחמת העולם השנייה. הדיוויזיה הוקמה ב-27 בדצמבר 1944, על בסיס יחידות הפרשים של צבא הונגריה. כמפקד היחידה מונה לאסלו דיאק אשר החזיק בדרגת קולונל בצבא ההונגרי. בפועל, היחידה מעולם לא הגיעה לסדר גודל של דיוויזיה, והתקיימה על הנייר בלבד. היא לחמה במהלך המצור על בודפשט והושמדה במהלכו. המספר 33 הוענק לדיוויזיית שרלמאן, ודיאק הועבר לפקד על דיוויזיית ואפן גרנדיר אס אס ה-26. מדיה וקבצים בנושא דיוויזיית הוואפן פרשים אס אס ה-33 בוויקישיתוף דיוויזיית ואפן פרשים אס אס ה-33 באתר Axis History (באנגלית) דיוויזיות האס אס 33-38 באתר weltkrieg2 (בגרמנית)
האימפרסיוניסטים (סדרת טלוויזיה)

האימפרסיוניסטים (באנגלית: The Impressionists) היא מיני-סדרה בת שלושה חלקים, דוקו-דרמה של ה-BBC המשחזרת את תחילת תנועת האימפרסיוניזם. הסדרה מבוססת על ארכיון של מכתבים, רשומות וראיונות מאותה תקופה, והיא מתעדת את חייהם של האמנים ששינו את פני עולם האמנות. "האימפרסיוניסטים" הוא סיפור של עוני, תקווה ושל מאבק להכרה, על רקע של מלחמה, מהפכה ותנועות אמנותיות בפריז. בלב הסיפור עומדת אחוות האמנים, המלכודים בידידות מתמשכת ובמחויבויותם לסוג חדש של אמנות. את הסיפור מובילים הציורים. כמה מיצירות האמנות הבלתי נשכחות משוחזרות מחדש, תוך שימוש באותן טכניקות שבהן השתמשו האמנים עצמם. הסדרה מגלה כיצד קלוד מונה, במרוץ נגד הזמן כדי ללכוד את האור, צייר במשך 40 דקות בלבד את יצירתו "התרשמות, זריחה"; מדוע הציור "אולימפיה" של אדואר מאנה, שבו המודל שלו מישירה מבט חצוף מתוך הבד, כל כך הכעיס את החברה הפריזאית; ואיך 60 הציורים של הר סן-ויקטואר של פול סזאן, הביאו להנחת היסודות עבור הקוביזם והאמנות המודרנית. השחקן ג'וליאן גלובר מגלם את דמותו של מונה בן השמונים, "אבי האימפרסיוניזם", והוא המספר בסדרה. הוא יוצא למסע נוסטלגי ולעיתים כואב, כשהוא מביט לאחור על חייו בריאיון עם עיתונאי שנערך בגן ביתו שבז'יברני. מונה נזכר כיצד הגיע לפריז ב-1862 מלא בחלומות על סוג חדש של אמנות. קלוד מונה הצעיר, בגילומו של ריצ'רד ארמיטאג', מוביל קבוצה של חברים עם חזון לציורים שלוכדים את הדמויות, האנרגיה והאור של העולם המודרני. בסדרה מתאר מונה את עמיתיו הציירים, את חבריו ותומכיו איתם צייר, נאבק בדלות, ושיתף בחוויותיו, מחשבותיו ואמנותו. ביניהם היו פרדריק באזיל, בגילומו של ג'יימס לאנס, שמת צעיר מדי מכדי ליהנות מהצלחתה של התנועה, אבל הוא זה שנתן השראה לקיום תערוכה משלהם; פייר-אוגוסט רנואר, בגילומו של צ'ארלי קונדו, שאהב נשים ואהב לצייר אותן; אדואר מאנה, בגילומו של אנדרו האוויל, שיצירתו שימשה מקור השראה למונה; אדגר דגה, בגילומו של איידן גילט, שצייר מאחורי הקלעים של עולם רקדניות הבלט; ופול סזאן, בגילומו של ויל קין, שיצירתו החדשנית קבעה את דרכה של האמנות המודרנית. אמנדה רוט מגלמת את דמותה של אליס הושד, אהבתו הגדולה של מונה. ג'וליאן גלובר – קלוד מונה הזקן ריצ'רד ארמיטאג' – קלוד מונה הצעיר ג'יימס לאנס – פרדריק באזיל צ'ארלי קונדו – פייר-אוגוסט רנואר אנדרו האוויל – אדואר מאנה איידן גילט – אדגר דגה ויל קין – פול סזאן אמנדה רוט – אליס הושד (אנ') סבסטיאן ארמסטו – מבקר אמנות כריספין בונהם-קרטר – אמברואז וולאר אנתוני קאלף – אמיל זולא ג'ון צ'אליס מייקל קאלבר – אביו של סזאן אלה קניון – סוזן מאנה קלייב מריסון – שארל גלר טומי נייט – פול סזאן הבן הסדרה צולמה באתרים בפרובאנס ובנורמנדי, בביתו ובגנו של מונה בז'יברני ובאתרים נוספים בממלכה המאוחדת. בדרמה לא מופיעים כמה אמנים אימפרסיוניסטים בולטים כגון גוסטב קייבוט, מארי קאסאט, ארמנד גיום, ברת מוריזו ואלפרד סיסלי. "האימפרסיוניסטים", במסד הנתונים הקולנועיים IMDb (באנגלית) "האימפרסיוניסטים", באתר AllMovie (באנגלית) "האימפרסיוניסטים", במסד הנתונים הקולנועיים KinoPoisk (ברוסית) The Impressionists (2006– ) Full Cast & Crew
מינכן (ספר)

מינכן (באנגלית: Munich) הוא ספר מאת רוברט האריס, העוסק בוועידת מינכן מנקודת מבטם של עובד בשירות החוץ הבריטי ומקבילו בשירות החוץ הגרמני. הספר יצא לאור בעברית בהוצאת כנרת זמורה-ביתן דביר בשנת 2017 בתרגומו של ארז אשרוב. הדמות הראשית בספר הוא יו ליגט, כוכב עולה בשירות הדיפלומטי הבריטי המשמש כעוזרו האישי של ראש ממשלת בריטניה נוויל צ'מברלין. בצעירותו, למד ליגט באוניברסיטת אוקספורד והתיידד עם צעיר גרמני בשם פאול הרטמן. כיום, הרטמן עובד בשירות החוץ של גרמניה הנאצית כמתרגם. בחשאי, הרטמן חבר בתנועה מהפכנית בהנהגת לודוויג בק והנס אוסטר השואפת להדיח את אדולף היטלר ולבטל את שלטון המפלגה הנאצית בגרמניה. עם זאת, הקושרים מחזיקים בדעות לאומניות ומונרכיסטיות ושואפים להשאיר בידי גרמניה את אוסטריה ואולי אף להחזיר לשלטון את וילהלם השני, קיסר גרמניה. חלק מהקושרים חפצים להשאיר את היטלר בחיים ולהעמידו משפט, אולם האחרים מתכננים בחשאי לרצוח אותו. בינתיים, היטלר תובע מצ'כוסלובקיה את חבל הסודטים, מה שמוביל את צ'מברלין לכנס פסגת מעצמות במינכן. הקושרים חפצים שהמעצמות יסרבו לדרישתו של היטלר ויכריזו עליו מלחמה, מה שיעניק להם תירוץ להדיחו. כדי לוודא שבריטניה אכן תילחם, הרטמן משיג עותק נדיר של פרוטוקול ועידת הוסבאך. כדי להעביר את המסמך לידי צ'מברלין, הוא משגר בקשה מיוחדת דרך המודיעין הבריטי לשלוח את ידיד נעוריו, ליגט, למינכן. למרות שליגט לא מתלהב מהרעיון, הוא נענה לבקשת המודיעין ונוסע למינכן. הוא פוגש את הרטמן, ותוך הקרבת משרתו האישית מפגיש בינו לבין צ'מברלין ומראה לו את המסמך. צ'מברלין אינו מתרשם וחותם עם היטלר על ההסכם ההיסטורי למרות זאת. הרטמן חוזר לעבודתו בברלין מיואש, ובספר נזכר כי הוא נתלה לאחר קשר העשרים ביולי. וליגט חוזר ללונדון שם הוא מודיע לאשתו כי הוא אינו מאמין בשלום בר קיימא. הוא מתכנן לפרוש מהשירות הדיפלומטי ולהתגייס לחיל האוויר המלכותי כדי לשרת את בריטניה במלחמה הקרבה. ב-2021 נטפליקס הפיקה עיבוד קולנועי בשם מינכן, על סף מלחמה (Munich – The Edge of War) בבימויו של כריסטיאן שבוכוב על פי תסריט של בן פאואר, בכיכובם של ג'רמי איירונס כנוויל צ'מברלין, ג'ורג' מקיי, יאניס ניוויונר, ליב ליסה פרייז, אוגוסט דיל ומרטין ווטקה. הסרט הוצג לראשונה ב-13 באוקטובר 2021 בפסטיבל הסרטים של לונדון. מינכן, באתר סימניה בין הילד הכי קטן באושוויץ לטראומת הדור השני: ספרי שואה חדשים ע"ע ויקיפדיה
יחסי הממלכה המאוחדת – סלובקיה

יחסי הממלכה המאוחדת–סלובקיה הם יחסי החוץ בין סלובקיה לבין הממלכה המאוחדת. שתי המדינות הן חברות נאט"ו. בשנת 1993 פורקה צ'כוסלובקיה לצ'כיה וסלובקיה, ועד מהרה כוננה בריטניה יחסים דיפלומטיים עם סלובקיה. בשנת 2003 הצטרפה סלובקיה לאיחוד האירופי, ובשנת 2004 הצטרפה גם לנאט"ו. שתי המדינות אשררו הסכם שירותי אוויר בשנת 2004. סלובקיה מחזיקה בבריטניה שגרירות בלונדון, ו-3 קונסוליות בבלפסט, קארדיף, וגלאזגו. מאידך, בריטניה מחזיקה בסלובקיה שגרירות בברטיסלאבה בלבד. http://www.official-documents.gov.uk/document/cm67/6750/6750.pdf אתר על יחסי מדינות
מינכן (פירושונים)

האם התכוונתם ל... מינכן – עיר הבירה של מדינת בוואריה בגרמניה. מינכן (מחוז) – מחוז במדינת בוואריה בגרמניה. מינכן 1860 – מועדון כדורגל הפועל בעיר מינכן. מינכן (סרט) – סרט אמריקאי-קנדי משנת 2005 בבימויו של סטיבן ספילברג. מינכן (ספר) – ספר משנת 2017 של הסופר רוברט האריס. אוניברסיטת מינכן – אוניברסיטה בעיר מינכן ועידת מינכן – ועידה שכונסה בעיר ובמסגרתה הוחלט על סיפוח חבל הסודטים לגרמניה הנאצית ועידת מינכן לביטחון – ועידה שנתית לענייני ביטחון המתקיימת בעיר מינכן מבצע מינכן – מבצע גרמני-רומני במהלך מלחמת העולם השנייה מינכן (סיירת, 1904) – סיירת קלה אשר הייתה שייכת לצי הקיסרי הגרמני
Irelande Douze Pointe

Irelande Douze Pointe הוא שיר פרודיה שנכתב והולחן בידי דארן סמית וסיימון פיין ובוצע בידי דסטין תרנגול ההודו. השיר ייצג את אירלנד בחצי גמר האירוויזיון 2008, אולם לא הצליח להגיע לגמר. ערך מורחב – דסטין תרנגול ההודו דסטין תרנגול ההודו (Dustin the Turkey) הוא בובת יד של תרנגול הודו וכוכב טלוויזיה אירי מפורסם המככב מאז 1990 בתוכניות ילדים של רשת השידור הממלכתית האירית RTÉ. למרות קולו הצורמני, והעובדה שתרנגול הודו אינו ציפור שיר, לדסטין יש קריירה מוזיקלית משגשגת באירלנד, המבוססת ברובה על פרודיות לשירי עם או שירים פופולריים. בין השנים 1994-2005 הוציא דסטין 6 אלבומים. בעקבות כישלונה של אירלנד לזכות באירוויזיון מאז 1996, והמקום האחרון בו היא זכתה באירוויזיון 2007, החליט דסטין להתגייס להצלת כבודה האבוד של מולדתו, שבעבר זכתה בשבע תחרויות אירוויזיון - יותר מכל מדינה אחרת, ולהחזיר עטרה ליושנה על ידי זכייה באירוויזיון 2008. לשם כך הוא הציג את מועמדותו בקדם האירוויזיון האירי, עם השיר "Irelande Douze Pointe" אותו כתב יחד עם דארן סמית וסימון פיין. שם השיר הוא בצרפתית, למרות שהשיר כולו נכתב באנגלית. משמעות המילים "Irelande Douze Pointe" הן - "אירלנד 12 נקודות". השם מתייחס להליך ההצבעה של האירוויזיון, שבו כל תוצאות ההצבעה נקראות באנגלית ובצרפתית, ושתים עשרה (צרפתית: douze) נקודות היא התוצאה הגבוהה ביותר האפשרית. מלים אלו נכתבו בכוונה בצרפתית קלוקלת, המילה "Pointe" משמעה בצרפתית "נקודה", בעוד "נקודות" הן "points". גם המילה "Irelande" לא נכונה מאחר שהצרפתים מכנים את אירלנד "Irlande". בשיר, דסטין מבכה את מצבה העגום של אירלנד באירוויזיון ("Oh I come from a nation what knows how to write a song\ Oh Europe where oh where did it all go wrong? ‎ ") מכה על חטאי ארצו ("Give us another chance, we’re sorry for Riverdance"), ומתחנף למצביעים בארצות שונות, ובייחוד בבלוק מדינות מזרח אירופה (השורה "Eastern Europe we love you do you like Irish stew? ‎" שאחריה השיר מונה את שמות מדינות מזרח אירופה) כל זאת על רקע מוזיקת דאנס וקריאות חוזרות ונשנות "Irelande Douze Pointe". ערך מורחב – אירוויזיון 2008 ב-23 בפברואר 2008 השיר זכה בתחרות קדם האירוויזיון האירי (Eurosong 2008) שערך ה-RTÉ בלימריק וגבר על חמישה מתחרים אחרים. למרות הניצחון בקולות המצביעים בבית, התקבל השיר באולם בצורה מעורבת, שכללה קריאות בוז רמות, לצד מחיאות כפיים נלהבות. גם פאנל המומחים שחיווה את דעתו אחרי כל שיר היה חלוק בדעתו, כאשר דנה, הזוכה הראשונה מטעם אירלנד באירוויזיון, ב-1970, אף אמרה שעדיף שאירלנד תפרוש מהתחרות מאשר תשלח אליה תרנגול הודו. השיר הצליח לגרום לתקרית דיפלומטית, משום שבין המדינות אותן הוא מונה נמצאה מקדוניה בשמה זה, ולא כ"רפובליקה היוגוסלבית לשעבר של מקדוניה" כפי שיוון דורשת שיקראו למדינה. בעקבות כך ביקשו המארגנים מהמשלחת האירית לשנות את מילות השיר. דסטין לא נכלל בין עשרת המקומות הראשונים בחצי הגמר הראשון שנערך ב-20 במאי 2008, ולכן לא עלה לשלב הגמר. ביצוע השיר באירוויזיון מילות השיר Greeks take turkey to the mat over 'Macedonia' | FP Passport
ג'ק וג'יל (שיר)

ג'ק וג'יל (באנגלית: Jack and Jill בחלק מהגרסאות Jack and Gill) הוא שיר ילדים אנגלי פופולרי. השיר, על המנגינות והווריאציות השונות שלו, קיבל את המספר 10266 במפתח רוד לשירי עם (Roud Folk Song Index). חרף העובדה שהגרסה המוקדמת ביותר של השיר היא מהמאה ה-18, הרי שהביטוי "ג'ק וג'יל" ביחס לילד וילדה הוא קדום מאוד בתרבות האנגלית, ואף מופיע פעמיים בכתבי שייקספיר. לשיר ישנן מספר גרסאות הכוללות מספר שונה של בתים, אולם קו העלילה זהה פחות או יותר. ילד בשם ג'ק, וילדה בשם ג'יל, אשר הם ככל הנראה אח ואחות למרות שהדבר אינו מצוין במפורש בשיר, עולים על גבעה כדי לשאוב מים מהבאר. ג'ק נופל מהגבעה ונחבל בראשו, וג'יל מתגלגלת בעקבותיו. ג'ק רץ במהירות לביתו שם אמו מטפלת בו באמצעות חומץ ונייר חום. זו הגרסה הבסיסית של השיר והמקובלת כיום, למרות שבגרסאות מסוימות ישנם בתים נוספים הממשיכים את העלילה. לדוגמה, שג'יל נכנסת בעקבות ג'ק אל הבית וצוחקת על כך, ובעקבות כך אמם מענישה אותה. יצוין כי בחיתוך העץ הראשון לשיר (משנת 1791) נראים שני ילדים ולא ילד וילדה. השיר מתאר לכאורה אירוע סתמי ושטותי, למרות שמאוחר יותר יוחסו לו פרשנויות שונות הקושרות אותו בין היתר לאירוע מהמיתולוגיה הנורדית, לניסיון הורדת המס על נוזלים בידי צ'ארלס הראשון, מלך אנגליה אשר סוכל בידי הפרלמנט, ואף למהפכה הצרפתית (למרות שידוע כי השיר נכתב עוד לפני כן). Jack and Jill Went up the hill To fetch a pail of water Jack fell down And broke his crown, And Jill came tumbling after Up Jack got, And home did trot As fast as he could caper; To old Dame Dob, Who patched his nob With vinegar and brown paper מדיה וקבצים בנושא ג'ק וג'יל בוויקישיתוף חלום ליל קיץ III:ii:460-2. עמל אהבה לשווא (V:ii:874–5). ערך זה הוא קצרמר בנושא תרבות. אתם מוזמנים לתרום לוויקיפדיה ולהרחיב אותו.
TLC

האם התכוונתם ל... TLC (להקה) – להקת פופ אמריקאית (הוקמה ב-1992; שמה הוא ראשי תיבות של כינויי חברותיה) TLC (אלבום) – אלבום האולפן החמישי של להקת TLC, משנת 2017 ‏TLC (ערוץ טלוויזיה) (אנ') – ערוץ טלוויזיה אמריקאי השייך ל"האחים וורנר דיסקברי" (נוסד ב-1980 כ"ערוץ הלמידה" - The Learning Channel) TLC: שולחנות, סולמות וכיסאות (WWE) ‏(Tables, Ladders & Chairs) – אירוע שנתי של ארגון ההיאבקות האמריקאי כרומטוגרפיה ברובד דק (אנ') ‏(Thin-layer chromatography) – שיטה להפרדת חומרים שונים בתערובת בכימיה, ראו כרומטוגרפיה#כרומטוגרפיה ברובד דק מחזור חיי טכנולוגיה (Technology Life Cycle) – ציר הזמן של עלות פיתוח טכנולוגיה והפיכתה לרווחית ביחס לסיכונים הכרוכים בכך טויוטה לנד קרוזר (Toyota Land Cruiser) – ‏SUV בעל הנעה כפולה 4x4 מתוצרת טויוטה (מיוצר משנת 1951)
יחסי הונגריה – הממלכה המאוחדת

יחסי הונגריה–הממלכה המאוחדת, הם יחסי החוץ בין הונגריה לבין הממלכה המאוחדת. היחסים בין האימפריה האוסטרית, שכללה אף את ממלכת הונגריה, לבין ממלכת אנגליה כוננו בימי הביניים, אולם היחסים הרשמיים ביניהם החלו בשנת 1799. במהלך המרד ההונגרי של 1848 ביקש פרנץ יוזף, קיסר אוסטריה סיוע צבאי מהרוסים. ההונגרים האמינו שהאימפריה הבריטית לא תתיר נוכחות רוסית בהונגריה. ואכן שר החוץ הרוסי פנה לממשלת בריטניה בשאלה לתגובתה. למרבה ההפתעה, הבריטים עודדו את הרוסים לסייע לאוסטרים, אולם התנו זאת בכך שמיד לאחר דיכוי המרד, יתפנו הרוסים מהונגריה. הסיבה לכך הייתה שבריטניה ביקשה לצמצם את ההשפעה הרוסית בבלקן, ותנאי הכרחי לכך היה אימפריה אוסטרית חזקה. שני העמים היו אויבים במהלך מלחמת העולם הראשונה ומלחמת העולם השנייה, ולאחר המלחמה היו המדינות בשני צדדים מנוגדים של המלחמה הקרה; בריטניה הייתה חלק ממדינות המערב, בעוד הונגריה הייתה חלק מברית ורשה. במהלך המרד ההונגרי בשנת 1956 לא קיבלו ההונגרים תמיכה מהבריטים, בשל מעורבותם במשבר סואץ שאירע באותה העת. בשנת 1999 הצטרפה הונגריה לנאט"ו, ובשנת 2004 היא הצטרפה לאיחוד האירופי, וכיום קיימים בין המדינות יחסים חמים. הונגריה מחזיקה בבריטניה שגרירות בלונדון, ו-5 קונסוליות בבלפסט, קארדיף, אדינבורו, ליברפול וטורקי. מאידך, בריטניה מחזיקה בהונגריה שגרירות בבודפשט בלבד. מדיה וקבצים בנושא יחסי הונגריה – הממלכה המאוחדת בוויקישיתוף אתר על יחסי מדינות
יחסי הודו–פרגוואי

יחסי הודו–פרגוואי הם יחסי החוץ שבין הרפובליקה של הודו לבין הרפובליקה של פרגוואי. היחסים הדיפלומטיים בין המדינות כוננו ב-13 בספטמבר 1961. ממשלת פרגוואי פתחה את שגרירותה בניו דלהי במרץ 2006, האמונה לסרי לנקה. פרגוואי מחזיקה קונסוליות בצ'נאי, קולקטה ומומבאי. הודו איננה מחזיקה שגרירות בפרגוואי, שגרירותה בבואנוס איירס מואמנת על פרגוואי. מאידך, הודו מחזיקה קונסוליה כללית באסונסיון. בחודש מאי 2012 פרננדו לוגו היה הנשיא הראשון מפרגוואי שביקר בהודו. לוגו פגש את שרי החוץ, החקלאות ובכירים ממשלתיים בהודו. פרגוואי תמכה במועמדותה של הודו במועצת האומות המאוחדות לזכויות אדם בשנים 2015-2017. מאז 1996, הודו ופרגוואי חתמו על הסכם בדבר ביטול דרישות הוויזה למחזיקי דרכונים דיפלומטיים רשמיים. בשנת 2015, הסחר הדו-צדדי בין הודו לפרגוואי הסתכם ב-212 מיליון דולר אמריקאי, גידול של 27% לעומת השנה הקודמת. הודו ייצאה לפרגוואי סחורה בשווי 145 מיליון דולר אמריקאי, שרובה כללה כימיקלים, כלי רכב, חלקי רכב, מוצרי קוסמטיקה, מכונות, תרופות, מוצרי פלסטיק, מוצרי אלומיניום ומוצרי גומי. לעומתה, פרגוואי ייצאה להודו סחורה בשווי 67 מיליון דולר אמריקאי. שרובה כללה שמן סויה, שמן חמניות ועץ. אזרחי פרגוואי זכאים למלגות במסגרת תוכנית שיתוף הפעולה הטכני והכלכלי ההודי. דיפלומטים רבים בפרגוואי קיבלו הכשרה במכון שירות החוץ של הודו. נכון לדצמבר 2016, כ-600 הודים, כאשר 200 מהם אזרחים הודים, מתגוררים בפרגוואי. רובם מתגוררים בעיר סיודד דל אסטה, בדרום מזרח פרגוואי. רוב הקהילה ההודית בפרגוואי עוסקים בעיקר בתחום המסחר, הסיטנאות ובעסקים הקמעונאיים. מדיה וקבצים בנושא יחסי הודו–פרגוואי בוויקישיתוף Embassy of the Republic of Paraguay in India, www.paraguayembassy.in (ארכיון) India - Paraguay Bilateral Relations, Ministry of External Affairs
יחסי הממלכה המאוחדת – רומניה

יחסי הממלכה המאוחדת–רומניה הם יחסי החוץ בין בריטניה ורומניה. שתי המדינות חברות באיחוד האירופי ובנאט"ו. שתי המדינות כוננו יחסים דיפלומטיים ביניהן בשנת 1880. במהלך מלחמת העולם הראשונה לחמה ממלכת רומניה לצד מדינות ההסכמה, ובכלל זה בריטניה, ואילו במלחמת העולם השנייה היא לחמה לצד גרמניה הנאצית, כחלק ממדינות הציר, נגד בריטניה, שהייתה חלק מבעלות הברית. לאחר המלחמה היו המדינות בשני צדדים מנוגדים של המלחמה הקרה; בריטניה הייתה חלק ממדינות המערב, בעוד רומניה הייתה חלק מברית ורשה. לאחר קריסת ברית המועצות התחממו היחסים בין המדינות, בשנת 1999 הצטרפה רומניה לנאט"ו, ובשנת 2007 היא הצטרפה לאיחוד האירופי. בשנים האחרונות היחסים בין בריטניה לרומניה התדרדרו בשל דיווחים של שנאת זרים בעיתונות הבריטית, הנגרמת בעקבות ההידרדרות הכלכלית בבריטניה, והביקורת על חופש התנועה במדינות האיחוד האירופי. רומניה מחזיקה בבריטניה שגרירות בלונדון, ו-9 קונסוליות בבלפסט, בריסטול, גלאזגו, אינברנס, לידס, ליברפול, ניוקאסל, סאות'המפטון, וסוונסי. מאידך, בריטניה מחזיקה ברומניה שגרירות בבוקרשט בלבד. מדיה וקבצים בנושא יחסי הממלכה המאוחדת – רומניה בוויקישיתוף "New Rules for Workers From Europe's East Prompt Xenophobia in the West". אתר על יחסי מדינות
ראלף גריבס

ראלף צ'ארלס ג'ונסטון גריבס (באנגלית: Ralph Charles Johnston Greaves; ‏ 1889–1966) היה מלחין, מעבד מוזיקלי, עורך מוזיקלי ופסנתרן אנגלי, שנודע במיוחד בזכות העיבוד לקטע לפי השיר "Greensleeves" שבאופרה של רייף וון ויליאמס "סר ג'ון מאוהב" (1929). ראלף גריבס נולד וגדל בקלצ'ת הול, ליינס, במחוז צ'שייר שבאנגליה, כאחד מילדיו של ה"אסקוויר" א.פ. גריווס. למד בבית הספר היסודי הרו בלונדון. היה במקור פסנתרן בוגר הקולג' המלכותי למוזיקה באוניברסיטת קיימברידג' שבו היה תלמידו של וון ויליאמס. הוא גויס לצבא הבריטי במלחמת העולם הראשונה בחזית הצרפתית ב-16 באוגוסט 1914 והגיע לדרגת לוטננט במסגרת רגימנט הרגלים Royal Welch Fusiliers. בשלב השני של הקרב באראס ב-24 באפריל 1917 איבד את זרועו הימנית ונפגע קשות גם ביד השמאלית, מה שקטע את הקריירה שלו כפסנתרן. גם אחיו הגדול, הקפטן אדווארד גריווס, הצטיין במלחמה. בהמשך עבד ראלף גריווס כעורך מוזיקלי בהוצאה לאור של אוניברסיטת קיימברידג' הוא נודע בשנות ה-1920-1930 כמלחין שירים, כולל שירי משוררים לפי טקסטים מאת ג'ון מייספילד, סיגפריד ששון, כריסטינה ג'ורג'ינה רוסטי ואחרים. דמותו מוזכרת ביומניו ומכתביו של חברו המשורר סיגפריד ששון, איתו השתתף במלחמת העולם הראשונה היא נתנה השראה לשירו של ששון The One Who Was With Me In The War ולגיבור וילמות (Wilmot) של הרומן של סיגפריד ששון "זיכרונות של קצין רגלים" (Memoirs of an Infantry Office) 1934 - פנטזיה לפי השיר Greensleeves - עיבוד (באישור המלחין) לתזמורת כלי מיתר, אחד או שני חלילים ונבל (או פסנתר) לקטע לפי השיר העממי Greensleeves מתוך המבוא למערכה השלישית של האופרה "סר ג'ון מאוהב" של וון ויליאמס. באמצע הפנטזיה ציטט וון ויליאמס גם שיר-עם נוסף Lovely Joan. Idyl לפסנתר וקלרנית Pastorale לפסנתר 1948 - פתיחה לחג המולד לעוגב - מוקדשת לווילפרד סרג'נט פתיחה לחג המולד - Christmas Overture לחנים לשירים במחזה של ויליאם שייקספיר - הלילה השנים עשר שירים: 1925 - I Will Go Look For Death (על מילות שיר מאת ג'ון מייספילד) 1926 - Yellow Wine (על מילות שיר מאת ג'ון מייספילד) 1925 - Once Very Long Ago (על מילות שיר מאת ג'ון מייספילד) 1940 - A Poplar And The Moon (על מילות שיר מאת סיגפריד ששון) 1940 - Song of a Ronin (על מילות שיר מאת ג'ון מייספילד) 1946 - When I Am Dead, My Dearest (על מילות שיר מאת כריסטינה ג'ורג'ינה רוסטי) Lady When Your Lovely Head Orpheus With His Luth !My Love Is Like A Red Red Rose עיבוד שיר סקוטי God Rest You Merry Gentlemen I Got Me Flowers לסופרן וקולות גברים שירים למקהלה: 1932 - Drink To Me Only עיבוד לקולות גברים Come Away Death Charm Me Asleep 1937 - Past Three O'Clock (מילות השיר - מאת ג'ון אוקסנפורד) Music When Soft Voices Die Jean Moorcroft Wilson Siegfried Sassoon Max Egremont Siegfried Sassoon Pan Macmillan, 2014 Robert Hemmings Modern Nostalgia: Siegfried Sassoon, Trauma and the Second World War ביוגרפיה בלקסיקון לעוגב ברשת 2003-2011 W.B.Henshaw ] http://www.musicweb-international.com/garlands/200.htm Philip L. Scowcroft A 200th Garland of British Light Music Composers 2001] Great War Forum Longmans Green, London 1911 פנקס בוגרי בית הספר הרו 1911-1800 M.Egremont ע' 920 M.Egremont ע' 135 מכתבים של צ'ארלס סקוט מונקריף The Battle of Arras resumed [Dream Voices:Siegfried Sasson, Memory and War http://www.lib.cam.ac.uk/exhibitions/Sassoon/captions.html] מפתח הדמויות ברומנים של סיגפריד ששון אתר בית ההקלטות צ'נדוס The expressive voice of the flute אתר של לידר